ai4bharat/Pralekha huggingface dataset:
મંત્રીમંડળ
મંત્રીમંડળે “ઓઇલ અને ગેસનાં સ્થાનિક ઉત્ખનન અને ઉત્પાદનમાં વધારો કરવા માટે ઉત્ખનન અને લાઇસન્સિંગ નીતિમાં સુધારો” કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઓઇલ અને ગેસનાં સ્થાનિક ઉત્ખનન અને ઉત્પાદનમાં વધારો કરવા માટે ઉત્ખનન અને લાઇસન્સિંગ ક્ષેત્રમાં સુધારા પર નીતિગત માળખાને મંજૂરી આપી છે. આ નીતિનો ઉદ્દેશ ઉત્ખનન અને ઉત્પાદન  ક્ષેત્રમાં નવા રોકાણને આકર્ષવાનો છે, અત્યાર સુધી વણખેડાયેલા ક્ષેત્રોમાં સંશોધન પ્રવૃત્તિઓને વેગ આપવાનો અને ઉત્પાદન વ્યાવસાયમાં નીતિને ઉદાર બનાવવાનો છે. ઓઇલ અને ગેસનાં સ્થાનિક ઉત્પાદનમાં સ્થિરતા/ઘટાડો થવાથી આયાત પરની નિર્ભરતામાં વધારો થયો છે અને ઇએન્ડપી કામગીરીઓમાં રોકાણમાં ઘટાડો થયો છે, જેને ધ્યાનમાં રાખીને નીતિગત સુધારાને વેગ આપવાની જરૂરિયાત અનુભવાઈ હતી.
નીતિગત સુધારા ચાર મુખ્ય ક્ષેત્રો પર કેન્દ્રિત છે. પ્રથમ, અનપેક્ષિત ક્ષેત્રોમાં સંશોધન પ્રવૃત્તિઓ વધારવી. જે બેસિનમાં કોઈ વાણિજ્યિક ઉત્પાદન ન થતું હોય એમાં સરકારી રૉયલ્ટી અને ફરજિયાત કરવેરાની કોઈ પણ આવક કે ઉત્પાદનનાં ભાગ વિના સંશોધન કાર્યનાં કાર્યક્રમને આધારે સંશોધન બ્લોક માટે બિડ કરવામાં આવશે. જોકે આ રૉયલ્ટી કોન્ટ્રાક્ટર ચુકવશે. ઉત્પાદન કરતાં બેસિનનાં અત્યાર સુધી ફાળવવામાં ન આવેલા/સંશોધન ન થયેલા ક્ષેત્રો માટે બિડિંગ આવકની વહેંચણીને આધારે જળવાઈ રહેશે, પણ વધારે ભાર કામગીરીનાં કાર્યક્રમને આપવામાં આવશે. બિડ કરી શકાય એવી આવકનાં ભાગ પર ટોચમર્યાદા પ્રવર્તમાન અવ્યવહારિક બિડમાં પણ સૂચિત કરવામાં આવી છે. આ નીતિ ટૂંકો સંશોધન ગાળો પણ પ્રદાન કરે છે અને વહેલાસર ઉત્પાદન શરૂ કરવા બદલ રાજકોષીય પ્રોત્સાહન પણ આપે છે. કોન્ટ્રાક્ટરને ક્રૂડ ઓઇલ અને કુદરતી ગેસનાં વેચાણ અને કિંમતમાં સંપૂર્ણ સ્વતંત્રતા આપવામાં આવશે, જેનું વેચાણ પારદર્શક અને સ્પર્ધાત્મક પ્રક્રિયા મારફતે થશે.
બીજુ એ કે, ગેસનું ઉત્પાદન વધારવા પ્રોત્સાહન આપવા માર્કેટિંગ અને કિંમતમાં સ્વતંત્રતાને નવા ગેસનાં ક્ષેત્રો શોધવા માટે સુવિધા આપવામાં આવી છે, જેનાં ફિલ્ડ ડેવલપમેન્ટ પ્લાન ને હજુ મંજૂરી આપવામાં આવી નથી. સ્થાનિક ક્ષેત્રોમાં સાધારણ ઉત્પાદનથી વધારે ઉત્પાદન પર પણ રાજકોષીય પ્રોત્સાહન આપવામાં આવે છે. ત્રણ, ઓએનજીસી અને ઓઆઇએલનાં હાલનાં નોમિનેશન ક્ષેત્રોમાંથી ઉત્પાદન વધારવા બંને સરકારી કંપનીઓ દ્વારા સંવર્ધિત ઉત્પાદનની પ્રોફાઇલ તૈયાર કરવામાં આવશે. ઉત્પાદન વધારવા નવી ટેકનોલોજીનો ઉપયોગ થશે અને મૂડીરોકાણ કરવામાં આવશે, ખાનગી ક્ષેત્રની ભાગીદારી વધારવા એનઓસી  આપવામાં આવશે. ચાર, સંકલન વ્યવસ્થા સ્થાપિત કરી અને ડીજીએચની મંજૂરીનું સરળીકરણ, વિવિધ સમાધાન વ્યવસ્થા વગેરેમાં ફેરફાર કરીને વેપાર-વાણિજ્યને સરળ કરવામાં આવશે.
આ નીતિ મારફતે પારદર્શક, રોકાણકારને અનુકૂળ અને સ્પર્ધાત્મક નીતિગત માળખાની કલ્પના ઉત્ખનન કામગીરીઓને વેગ આપવા માટે તથા ઓઇલ અને ગેસનાં ઝડપથી ઉત્પાદનને વેગ આપવા માટે કરવામાં આવી છે. એનઓસીનાં નોમિનેશન ક્ષેત્ર માટે ઉત્પાદન સંવર્ધન યોજના નવી ટેકનોલોજી, મૂડી અને ખાનગી ક્ષેત્રની ભાગીદારી મારફતે મેનેજમેન્ટ પ્રેક્ટિસનો ઉપયોગ કરવાથી ઉત્પાદનમાં વધારો થવાની શક્યતા છે. સંવર્ધિત ઇએન્ડપીની કામગીરી સાથે સપોર્ટ સેવાઓ વિકસાવવા, રોજગારીનું સર્જન કરવા, અત્યાધુનિક ટેકનોલોજીનું હસ્તાંતરણ વગેરેની દ્રષ્ટિએ વ્યાપક આર્થિક લાભ આપવામાં આવશે. ઉત્પાદનમાં વધારો થવાથી આયાત પરની નિર્ભરતામાં ઘટાડો થશે, દેશની ઊર્જા સુરક્ષામાં વધારો થશે અને આયાત બિલ પર કિંમતી વિદેશી હૂંડિયામણમાં બચત કરવામાં મદદ મળશે.
RP
(Visitor Counter : 136
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 147.48 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.12 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,47,48,80,635
|
|
બાકી ઉપલબ્ધ
|
|
18,12,70,076
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 147.48 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.12 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને યુએસએના રાષ્ટ્રપતિ જોસેફ આર. બાઈડેન વચ્ચે વર્ચ્યુઅલ વાતચીત થશે
પ્રધાનમંત્રી શ્રી નરેન્દ્ર મોદી 11 એપ્રિલ 2022ના રોજ યુએસએના રાષ્ટ્રપતિ જોસેફ આર. બાઈડેન સાથે વર્ચ્યુઅલ બેઠક કરશે. બંને નેતાઓ હાલના દ્વિપક્ષીય સહયોગની સમીક્ષા કરશે અને દક્ષિણ એશિયા, ઈન્ડો-પેસિફિક ક્ષેત્ર અને વૈશ્વિક મુદ્દાઓમાં પરસ્પર હિતની તાજેતરની ઘટમાળ પર વિચારોનું આદાનપ્રદાન કરશે. વર્ચ્યુઅલ મીટિંગ બંને પક્ષોને દ્વિપક્ષીય વ્યાપક વૈશ્વિક વ્યૂહાત્મક ભાગીદારીને વધુ મજબૂત કરવાના હેતુથી તેમની નિયમિત અને ઉચ્ચ સ્તરીય જોડાણ ચાલુ રાખવા સક્ષમ બનાવશે.
નેતાઓની વર્ચ્યુઅલ વાતચીત ચોથી ભારત-યુએસ 2+2 મંત્રી સ્તરીય સંવાદ પહેલા થશે જેનું નેતૃત્વ રક્ષા મંત્રી શ્રી રાજનાથ સિંહ અને વિદેશ મંત્રી ડૉ. એસ. જયશંકર ભારત તરફથી અને તેમના યુએસ સમકક્ષો, સેક્રેટરી ઓફ ડિફેન્સ લોયડ ઓસ્ટીન અને સેક્રેટરી ઓફ સ્ટેટ એન્ટની બ્લિંકન કરશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ધિરાણની પરત ચૂકવણીની મુદત બે વર્ષ માટે લંબાવવા ભારત અને ભૂતાન વચ્ચેના કરારની એમએચઈપી અંગેની કલમ 3માં સુધારાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા મંદેછુ હાઈડ્રો ઇલેક્ટ્રિક પ્રોજેકટ  અંગેના ભારત અને ભૂતાન વચ્ચેના કરારની કલમ 3માં સુધારો કરવામાં આવ્યો છે, જેની મારફતે ભારતે ભૂતાનને લોનની પરત ચૂકવણી માટેનો ગાળો બે વર્ષ લંબાવ્યો છે જેથી હવે ભૂતાનમાં આ પ્રોજેકટનુ અમલીકરણ 15 વર્ષથી વધારીને 17 વર્ષમાં કરી શકાશે.
લાભ:
આ દરખાસ્તમાં નીચેની બાબતોની ખાતરી કરવામાં આવી છે.
- ભૂતાનના 720 મેગાવોટના એમએચઈપી પ્રોજેકટમાંથી વીજળી આયાત કરવાના દર પ્રથમ વર્ષે યુનિટ દીઠ ભારતીય રૂપિયા મુજબ રૂ. 4.12નો રહેશે.
- એમએચઈપીમાંથી ભૂતાન દ્વારા ભારતને વધારાનો વીજ પુરવઠો પૂરો પાડવાની ખાતરી.
- ભારત અને ભૂતાન વચ્ચે આર્થિક સંબંધો મજબૂત થશે અને ખાસ કરીને હાઈડ્રોપાવર ક્ષેત્રે આંતર-જોડાણ અને સહયોગ વધશે તથા ભારત અને ભૂતાન વચ્ચે એક-બીજા પરનું એકંદર આવલંબન વધશે.
J.Khunt/GP/RP
(Visitor Counter : 87
પ્રધાનમંત્રીનું કાર્યાલય
CoP28ના પ્રેસિડન્ટ-ડેઝિગ્નેટ ડૉ. સુલતાન અલ જાબેર સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદી 15 જુલાઈ 2023ના રોજ અબુ ધાબીમાં CoP28ના પ્રેસિડન્ટ-ડેઝિગ્નેટ અને અબુ ધાબી નેશનલ ઓઈલ કંપનીના ગ્રુપ સીઈઓ ડૉ. સુલતાન અલ જાબેરને મળ્યા હતા.
UAEના પ્રમુખપદ હેઠળ UNFCCCના આગામી COP-28 પર ચર્ચાઓ થઈ. ડૉ. જાબેરે આ મહત્વપૂર્ણ બેઠક માટે UAEના અભિગમ વિશે પ્રધાનમંત્રીને માહિતી આપી હતી. પ્રધાનમંત્રીએ COP-28 પ્રેસિડન્સી માટે UAEને ભારતના સંપૂર્ણ સમર્થનની જાણ કરી. પ્રધાનમંત્રીએ આબોહવા પરિવર્તનને સંબોધવા માટેના ભારતના પ્રયત્નો અને પહેલોને પણ પ્રકાશિત કર્યા હતા, જેમાં આંતરરાષ્ટ્રીય સૌર જોડાણ, આપત્તિ પ્રતિકારક ઇન્ફ્રાસ્ટ્રક્ચર માટે ગઠબંધન, મિલેટ્સનું આંતરરાષ્ટ્રીય વર્ષ અને પર્યાવરણ માટે મિશન જીવનશૈલી નો સમાવેશ થાય છે.
ચર્ચામાં ભારત અને UAE વચ્ચે ઊર્જા સહયોગને પણ આવરી લેવામાં આવ્યો હતો.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ ગીતા પ્રેસ, ગોરખપુરને ગાંધી શાંતિ પુરસ્કાર 2021 એનાયત થવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ગીતા પ્રેસ, ગોરખપુરને ગાંધી શાંતિ પુરસ્કાર 2021 એનાયત થવા બદલ અભિનંદન પાઠવ્યા છે.
પ્રધાનમંત્રી શ્રીએ ટ્વીટ કર્યું;
“હું ગીતા પ્રેસ, ગોરખપુરને ગાંધી શાંતિ પુરસ્કાર 2021 એનાયત કરવા બદલ અભિનંદન આપું છું. તેઓએ લોકોમાં સામાજિક અને સાંસ્કૃતિક પરિવર્તનને આગળ વધારવા માટે છેલ્લા 100 વર્ષોમાં પ્રશંસનીય કાર્ય કર્યું છે.
@ગીતાપ્રેસ
ttps://pib.gov.in/PressReleasePage.aspx?PRID=1933252 “
વધુ વિગતો અહીં મળી શકે છે;
https://pib.gov.in/PressReleasePage.aspx?PRID=1933252
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 127.61 કરોડ લોકોને રસી આપવામાં આવી
ભારતમાં સક્રિય કેસનું ભારણ 99,155 થયું
સક્રિય કેસ કુલ કેસનાં 1% કરતા ઓછા છે, હાલમાં 0.29% છે, માર્ચ 2020 પછી સૌથી ઓછા
સાજા થવાનો દર હાલમાં 98.35% નોંધાયો
છેલ્લા 24 કલાકમાં 6,918 દર્દીઓ સાજા થયા, કુલ વધીને 3,40,60,774 દર્દીઓ સાજા થયા
છેલ્લા 24 કલાકમાં ભારતમાં 8,895 નવા કેસ નોંધાયા
દૈનિક પોઝિટિવીટી દર 0.73% પહોંચ્યો, છેલ્લા 62 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 21 દિવસથી 1% કરતા ઓછો થઈ ગયો છે, હાલમાં 0.80% છે
કુલ 64.72 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
સ્વાસ્થ્ય અને પરિવાર કલ્યાણ મંત્રાલય
કેન્દ્રએ દેશમાં કોવિડની પરિસ્થિતિમાં સુધારો ના આવે ત્યાં સુધી રેમડેસિવીર ઇન્જેક્શન અને રેમડેસિવીર સક્રિય ફાર્મસ્યુટિકલ ઘટકો ની નિકાસ પર પ્રતિબંધ મૂક્યો
કેન્દ્રએ દર્દીઓ અને હોસ્પિટલોને રેમડેસિવીરની પહોંચ સરળતાથી પ્રાપ્ત થાય તે સુનિશ્ચિત કરવા માટે વિવિધ પગલાં લીધા
ભારતમાં કોવિડ-19ના નવા કેસોની સંખ્યામાં તાજેતરમાં નોંધપાત્ર વધારો નોંધાયો છે. 11.04.2021 સુધીની સ્થિતિ અનુસાર, દેશમાં કોવિડ-19ના 11.08 લાખ સક્રિય કેસો છે અને તેની સંખ્યામાં એકધારો વધારો નોંધાઇ રહ્યો છે. આના કારણે કોવિડના દર્દીઓની સારવાર માટે ઉપયોગમાં લેવામાં આવતા રેમડેસિવીર ઇન્જેક્શનની માંગમાં પણ તીવ્ર ઉછાળો નોંધાયો છે. આવનારા દિવસોમાં તેની માંગમાં હજુ પણ વધારો થવાની સંભાવના છે.
ભારતની સાત કંપનીઓ મેસર્સ ગીલીડ સાયન્સિસ, USA માટે સ્વૈચ્છિક લાઇસન્સિંગ કરાર અંતર્ગત રેમડેસિવીરનું ઉત્પાદન કરે છે. તેમની પાસે દર મહિને 38.80 લાખ એકમના ઉત્પાદનની સ્થાપિત ક્ષમતા છે.
ઉપરોક્ત બાબતને ધ્યાનમાં રાખીને, ભારત સરકારે દેશમાં કોવિડની પરિસ્થિતિમાં સુધારો ના આવે ત્યાં સુધી રેમડેસિવીર ઇન્જેક્શન અને રેમડેસિવીર સક્રિય ફાર્માસ્યુટિકલઘટક ની નિકાસ પર પ્રતિબંધ મૂકી દીધો છે.
વધુમાં, ભારત સરકારે દેશમાં દર્દીઓ અને હોસ્પિટલોને રેમડેસિવીરની પહોંચ સરળતાથી ઉપલબ્ધ થાય તે સુનિશ્ચિત કરવા માટે નીચે ઉલ્લેખ કર્યા અનુસાર વિવિધ પગલાં લીધા છે:
- રેમડેસિવીરના તમામ સ્થાનિક ઉત્પાદકોને આ દવાની પહોંચ સરળ થઇ શકે તેની સુવિધારૂપે તેમના સ્ટોકિસ્ટ્સ/ વિતરકોની વિગતો તેમની વેબસાઇટ પર મુકવાની સલાહ આપવામાં આવી છે.
- દવા નિરીક્ષકો અને અન્ય અધિકારીઓને સ્ટોકની ચકાસણી કરવા તેમજ તે સંદર્ભમાં થતી કોઇપણ ગેરરિતીઓને નિયંત્રણમાં લેવા અને દવાની સંગ્રહખોરી તેમજ કાળાબજારની પ્રવૃત્તિઓને ડામવા માટે અન્ય અસરકારક દંડાત્મક પગલાં લેવાની સલાહ આપવામાં આવી છે. રાજ્ય આરોગ્ય સચિવોને તેમના સંબંધિત રાજ્યો/કેન્દ્રશાસિત પ્રદેશોમાં દવાના નિરીક્ષકો સાથે મળીને દવાની સ્થિતિની સમીક્ષા કરવાનું કહેવામાં આવ્યું છે.
- ફાર્માસ્યુટિકલ્સ વિભાગ રેમડેસિવીરના ઉત્પાદનમાં વધારો કરવા માટે સ્થાનિક ઉત્પાદકો સાથે સંપર્કમાં છે.
ભારત સરકારે રાજ્યોને એવી પણ સલાહ આપી છે કે, તેઓ “કોવિડ-19ના વ્યવસ્થાપન માટે રાષ્ટ્રીય તબીબી પ્રોટોકોલ”નું વિસ્તરણ કરે જે પુરાવા આધારિત છે અને નિષ્ણાતોની સમિતિ દ્વારા સંખ્યાબંધ પરામર્શ કર્યા પછી તૈયાર કરવામાં આવ્યા છે અને કોવિડ-19ના દર્દીઓની સારવાર માટે તે માર્ગદર્શક દસ્તાવેજ છે. આ પ્રોટોકોલમાં, રેમડેસિવીરનો ઉલ્લેખ તપાસાત્મક સારવાર તરીકે કરેલો છે એટલે કે, તેના ઉપયોગના કિસ્સામાં માહિતીપૂર્ણ અને સાથે મળીને સંમતિપૂર્ણ નિર્ણય લેવો આવશ્યક છે, તેમજ વિગતવાર માર્ગદર્શિકામાં વિરોધી સંકેતોની પણ નોંધ કરવામાં આવી છે.
રાજ્યો અને કેન્દ્રશાસિત પ્રદેશોને એવી પણ સલાહ આપવામાં આવી છે કે, આ પગલાં વિશે ફરી એકવાર ખાનગી અને સાર્વજિક હોસ્પિટલો સાથે કમ્યુનિકેશન કરવામાં આવે છે અને તેના અનુપાલન પર દેખરેખ રાખવામાં આવે.
SD/GP/JD
(Visitor Counter : 252
પ્રધાનમંત્રીનું કાર્યાલય
પ્રધાનમંત્રીએ બસવ જયંતીના પવિત્ર અવસર પર જગદગુરુ બસવેશ્વરને નમન કર્યા
પ્રધાનમંત્રી શ્રી નરેન્દ્ર મોદીએ બસવ જયંતીના પવિત્ર અવસર પર જગદગુરુ બસવેશ્વરને શ્રદ્ધાંજલિ આપી છે. શ્રી મોદીએ જગદગુરુ બસવેશ્વર વિશેના તેમના વિચારો પણ એક વીડિયો ક્લિપ દ્વારા શેર કર્યા હતા.
એક ટ્વીટમાં, પ્રધાનમંત્રીએ કહ્યું;
“આજે, બસવ જયંતીના પવિત્ર અવસર પર, હું જગદગુરુ બસવેશ્વરને નમન કરું છું, જેમના વિચારો અને આદર્શો આપણને માનવતાની સેવા કરવાની પ્રેરણા આપે છે. તેમણે દલિત લોકોને સશક્ત બનાવવા અને મજબૂત અને સમૃદ્ધ સમાજના નિર્માણ પર યોગ્ય રીતે ભાર મૂક્યો હતો.
શ્રી મોદીએ નવેમ્બર 2015માં લંડનમાં જગદગુરુ બસવેશ્વરાની પ્રતિમાના અનાવરણ પર સંસદ સભ્ય શ્રી શિવકુમાર ઉદાસીના ટ્વીટ થ્રેડનો પણ જવાબ આપ્યો, પ્રધાનમંત્રીએ ટ્વીટ કર્યું;
“અમે હંમેશા જગદગુરુ બસવેશ્વર દ્વારા બતાવેલ માર્ગને અનુસરીશું.
તેમને શ્રદ્ધાંજલિ આપવા માટે ઘણી તકો મળી છે તે માટે હું ગૌરવ અનુભવું છું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
બાલીમાં જી-20 સમિટમાં પ્રધાનમંત્રી શ્રી નરેન્દ્ર મોદીના સંબોધનનો અંગ્રેજી અનુવાદ, સત્ર I: ખાદ્ય અને ઊર્જા સુરક્ષા
નમસ્કાર!
પડકારજનક વૈશ્વિક વાતાવરણમાં G-20 ને અસરકારક નેતૃત્વ આપવા બદલ હું રાષ્ટ્રપતિ જોકો વિડોડોને હૃદયપૂર્વક અભિનંદન આપું છું. આબોહવા પરિવર્તન, કોવિડ રોગચાળો, યુક્રેનમાં વિકાસ અને તેની સાથે સંકળાયેલી વૈશ્વિક સમસ્યાઓ. આ બધાએ મળીને વિશ્વમાં તબાહી મચાવી છે. વૈશ્વિક સપ્લાય ચેન ખંડેર હાલતમાં છે. સમગ્ર વિશ્વમાં આવશ્યક ચીજવસ્તુઓનું સંકટ છે. દરેક દેશના ગરીબ નાગરિકો માટે પડકાર વધુ ગંભીર છે. રોજિંદા જીવનમાં તેમના માટે પહેલેથી જ સંઘર્ષ હતું. તેમની પાસે ડબલ વેમ્મીનો સામનો કરવાની નાણાકીય ક્ષમતા નથી. બેવડા મારને કારણે, તેમની પાસે તેને સંભાળવાની નાણાકીય ક્ષમતાનો અભાવ છે. યુએન જેવી બહુપક્ષીય સંસ્થાઓ આ મુદ્દાઓ પર અસફળ રહી છે તે સ્વીકારવામાં પણ આપણે અચકાવું જોઈએ નહીં. અને આપણે બધા તેમાં યોગ્ય સુધારા કરવામાં નિષ્ફળ ગયા છીએ. તેથી, આજે વિશ્વને G-20 પાસેથી મોટી અપેક્ષાઓ છે, આપણા જૂથની સુસંગતતા વધુ નોંધપાત્ર બની છે.
મહાનુભાવો,
મેં વારંવાર કહ્યું છે કે આપણે યુક્રેનમાં યુદ્ધવિરામ અને કૂટનીતિના માર્ગ પર પાછા ફરવાનો માર્ગ શોધવો પડશે. છેલ્લી સદીમાં, બીજા વિશ્વ યુદ્ધે વિશ્વમાં તબાહી મચાવી. જે બાદ તે સમયના આગેવાનોએ શાંતિનો માર્ગ અપનાવવાનો ગંભીર પ્રયાસ કર્યો હતો. હવે આપણો વારો છે. કોવિડ પછીના સમયગાળા માટે નવી વિશ્વ વ્યવસ્થા બનાવવાની જવાબદારી આપણા ખભા પર છે. વિશ્વમાં શાંતિ, સૌહાર્દ અને સુરક્ષા સુનિશ્ચિત કરવા માટે નક્કર અને સામૂહિક સંકલ્પ બતાવવાની સમયની જરૂરિયાત છે. મને વિશ્વાસ છે કે આવતા વર્ષે જ્યારે જી-20 બુદ્ધ અને ગાંધીની પવિત્ર ભૂમિમાં મળશે ત્યારે આપણે બધા વિશ્વને શાંતિનો મજબૂત સંદેશ આપવા સંમત થઈશું.
મહાનુભાવો,
રોગચાળા દરમિયાન, ભારતે તેના 1.3 અબજ નાગરિકોની ખાદ્ય સુરક્ષા સુનિશ્ચિત કરી. તે જ સમયે, જરૂરિયાતવાળા ઘણા દેશોને અનાજ પણ પૂરું પાડવામાં આવ્યું હતું. ખાદ્ય સુરક્ષાની દ્રષ્ટિએ ખાતરોની વર્તમાન અછત પણ એક વિશાળ સંકટ છે. આજની ખાતરની અછત આવતીકાલની ખાદ્ય કટોકટી છે, જેના માટે વિશ્વ પાસે કોઈ ઉકેલ નથી. ખાતર અને ખાદ્ય અનાજ બંનેની સપ્લાય ચેઇન સ્થિર અને ખાતરીપૂર્વક જાળવી રાખવા માટે આપણે પરસ્પર સમજૂતી કરવી જોઈએ. ભારતમાં, ટકાઉ ખાદ્ય સુરક્ષા માટે, અમે કુદરતી ખેતીને પ્રોત્સાહન આપી રહ્યા છીએ, અને બાજરી જેવા પૌષ્ટિક અને પરંપરાગત ખાદ્ય પદાર્થોને ફરીથી લોકપ્રિય બનાવી રહ્યા છીએ. બાજરી વૈશ્વિક કુપોષણ અને ભૂખને પણ હલ કરી શકે છે. આપણે બધાએ આવતા વર્ષે બાજરીનું આંતરરાષ્ટ્રીય વર્ષ ખૂબ જ ઉત્સાહ સાથે ઉજવવું જોઈએ.
મહાનુભાવો,
ભારતની ઊર્જા-સુરક્ષા વૈશ્વિક વૃદ્ધિ માટે પણ મહત્વપૂર્ણ છે, કારણ કે તે વિશ્વની સૌથી ઝડપથી વિકસતી અર્થવ્યવસ્થા છે. આપણે ઊર્જા પુરવઠા પર કોઈ નિયંત્રણોને પ્રોત્સાહન આપવું જોઈએ નહીં અને ઊર્જા બજારમાં સ્થિરતા સુનિશ્ચિત કરવી જોઈએ. ભારત સ્વચ્છ ઊર્જા અને પર્યાવરણ માટે પ્રતિબદ્ધ છે. 2030 સુધીમાં આપણી અડધી વીજળી રિન્યુએબલ સ્ત્રોતોમાંથી પેદા થશે. સમાવિષ્ટ ઊર્જા સંક્રમણ માટે વિકાસશીલ દેશોને સમય-બાઉન્ડ અને સસ્તું ફાઇનાન્સ અને ટેકનોલોજીનો ટકાઉ પુરવઠો જરૂરી છે.
મહાનુભાવો,
ભારતના G-20 પ્રેસિડેન્સી દરમિયાન આપણે આ તમામ મુદ્દાઓ પર વૈશ્વિક સર્વસંમતિ માટે કામ કરીશું.
આભાર.
અસ્વીકરણ - આ પ્રધાનમંત્રીની ટિપ્પણીનો અંદાજિત અનુવાદ છે. મૂળ ટિપ્પણીઓ હિન્દીમાં આપવામાં આવી હતી.
.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
"બ્રોડકાસ્ટિંગ અને કેબલ સેવાઓ માટે રેગ્યુલેટરી ફ્રેમવર્કની સમીક્ષા" પર TRAI કન્સલ્ટેશન પેપર પર ટિપ્પણીઓ અને પ્રતિ-ટિપ્પણીઓ મેળવવા માટે છેલ્લી તારીખ લંબાવવામાં આવી
ટેલિકોમ રેગ્યુલેટરી ઓથોરિટી ઓફ ઈન્ડિયા  એ 08મી ઓગસ્ટ 2023ના રોજ "બ્રોડકાસ્ટિંગ અને કેબલ સેવાઓ માટેના નિયમનકારી માળખાની સમીક્ષા" પર એક કન્સલ્ટેશન પેપર બહાર પાડ્યું હતું. કન્સલ્ટેશન પેપરમાં ઉઠાવવામાં આવેલા મુદ્દાઓ પર હિતધારકો પાસેથી ટિપ્પણીઓ અને પ્રતિ-ટિપ્પણીઓ મેળવવાની છેલ્લી તારીખ અનુક્રમે 05મી સપ્ટેમ્બર 2023 અને 19મી સપ્ટેમ્બર 2023. નક્કી કરવામાં આવી હતી.
ઉપરોક્ત કન્સલ્ટેશન પેપર પર ટિપ્પણીઓ સબમિટ કરવા માટે સમય વધારવા માટે હિતધારકો તરફથી મળેલી વિનંતીઓને ધ્યાનમાં રાખીને, ટિપ્પણીઓ અને પ્રતિ-ટિપ્પણીઓ સબમિટ કરવાની છેલ્લી તારીખ અનુક્રમે 19મી સપ્ટેમ્બર 2023 અને 3જી ઑક્ટોબર 2023 સુધી લંબાવવાનો નિર્ણય લેવામાં આવ્યો છે.
ટિપ્પણીઓ અને પ્રતિ-ટિપ્પણીઓ, પ્રાધાન્ય ઇલેક્ટ્રોનિક સ્વરૂપમાં, ઇમેઇલ ID advbcs-2@trai.gov.in અને jtadvbcs-1@trai.gov.in પર મોકલી શકાય છે.
કોઈપણ સ્પષ્ટતા/માહિતી માટે, શ્રી અનિલ કુમાર ભારદ્વાજ, સલાહકાર નો ટેલિફોન પર સંપર્ક કરી શકાય છે. નંબર +91-11-23237922.
CB/GP/JD
(Visitor Counter : 80
પ્રધાનમંત્રીનું કાર્યાલય
પ્રધાનમંત્રી આવતીકાલે પ્રયાગરાજની મુલાકાત લેશે
પ્રધાનમંત્રી શ્રી નરેન્દ્ર મોદી આવતીકાલે પ્રયાગરાજમાં કુંભની મુલાકાત લેશે. તેઓ કુંભમાં ‘સ્વચ્છ કુંભ, સ્વચ્છ આભાર’ કાર્યક્રમમાં સહભાગી થશે, જેનું આયોજન પેયજલ અને સ્વચ્છતા મંત્રાલયે કર્યું છે.
પ્રધાનમંત્રી સફાઈ કર્મચારીઓ, સ્વચ્છાગ્રહીઓ, પોલિસ કર્મચારીઓ અને નાવિકોને ‘સ્વચ્છ કુંભ, સ્વચ્છ આભાર’ પુરસ્કાર એનાયત કરશે. સ્વચ્છ સેવા સન્માન બેનિફિટ પેકેજની ડિજિટલ જાહેરાત પણ થશે.
ત્યાર બાદ પ્રધાનમંત્રી જનસભાને સંબોધિત કરશે.
પ્રધાનમંત્રી ત્રિવેણી સંગમમાં સ્નાન કરશે. તેઓ પ્રયાગરાજમાં સફાઈ કર્મચારીઓ સાથે વાતચીત પણ કરશે.
આ વર્ષે પ્રયાગરાજમાં આયોજિત કુંભમાં સ્વચ્છતા અને સ્વચ્છ ભારતની પહેલો પર અભૂતપૂર્વ ધ્યાન કેન્દ્રત કરવામાં આવ્યું છે, આથી પ્રધાનમંત્રી કુંભમાં સ્વચ્છતા સુનિશ્ચિતતા કરવામાં મહત્વપૂર્ણ ભૂમિકા ભજવનારા લોકોનું ‘સ્વચ્છ કુંભ, સ્વચ્છ આભાર’ પુરસ્કારથી સન્માન કરશે.
RP
(Visitor Counter : 93
પ્રધાનમંત્રીનું કાર્યાલય
પ્રધાનમંત્રીએ રિયાદમાં સાઉદી અરબના ક્રાઉન પ્રિન્સ સાથે મુલાકાત યોજી
પ્રધાનમંત્રી શ્રી નરેન્દ્ર મોદીએ અઉદી અરબના ક્રાઉન પ્રિન્સ અબ્દુલ અજીજ બિન સલમાન અલ સઉદ સાથે વાતચીત કરી હતી. આ બેઠક દરમિયાન ઊર્જા સંબંધી મુદ્દાઓ પર વિચાર વિમર્શ થયા હતા, જેનાથી ભારત અને સાઉદી અરબની મિત્રતા વધુ ગાઢ બને. બેઠક દરમિયાન પ્રધાનમંત્રી શ્રી મોદીએ કહ્યું હતું કે ઊર્જા ક્ષેત્ર ભારત-સાઉદી અરબ વચ્ચેના સંબંધોનો એક મહત્વપૂર્ણ આધાર બની રહેશે.
DK/DS/RP
(Visitor Counter : 61
કાર્મિક, લોક ફરિયાદ અને પેન્શન મંત્રાલય
ડિજિટલ લાઇફ સર્ટિફિકેટના પ્રચાર માટે રાષ્ટ્રવ્યાપી ઝુંબેશ
પેન્શન અને પેન્શનર્સ કલ્યાણ વિભાગ, કર્મચારી, જાહેર ફરિયાદ અને પેન્શન મંત્રાલય, ભારત સરકાર દ્વારા કેન્દ્ર સરકારના પેન્શનરો માટે ડિજિટલ જીવન પ્રમાણપત્રના પ્રમોશન માટે રાષ્ટ્રવ્યાપી ઝુંબેશ શરૂ કરવામાં આવી છે. નવેમ્બર 2021માં, ડૉ. જીતેન્દ્ર સિંહ, કેન્દ્રીય રાજ્ય મંત્રી  એ કોઈપણ Android મોબાઇલ ફોન દ્વારા જીવન પ્રમાણપત્ર સબમિટ કરવાની માઇલસ્ટોન ફેસ ઓથેન્ટિકેશન ટેકનિક લોન્ચ કરી હતી. હવે ડિપાર્ટમેન્ટ ડિજિટલ મોડ દ્વારા જીવન પ્રમાણપત્રને પ્રમોટ કરવા અને ફેસ ઓથેન્ટિકેશન ટેકનિકને લોકપ્રિય બનાવવા માટે વિશેષ રાષ્ટ્રવ્યાપી ઝુંબેશ શરૂ કરી રહ્યું છે.
તમામ રજિસ્ટર્ડ પેન્શનર્સ એસોસિએશન, પેન્શન વિતરણ કરતી બેંકો, ભારત સરકારના મંત્રાલયો અને CGHS વેલનેસ સેન્ટરોને પેન્શનરોના 'ઇઝ ઑફ લિવિંગ' માટે વિશેષ શિબિરોનું આયોજન કરીને જીવન પ્રમાણપત્ર સબમિટ કરવા માટે ડિજિટલ લાઇફ સર્ટિફિકેટ/ફેસ ઓથેન્ટિકેશન ટેકનિકને પ્રોત્સાહન આપવા માટે નિર્દેશ આપવામાં આવ્યો છે.
આ શ્રેણીમાં, પેન્શન અને પેન્શનર્સ કલ્યાણ વિભાગના સુશ્રી ડેબોરાહ ઉમેશ , શ્રી એન્ડ્રુ ઝોમાવિયા કાર્થક,  અને સુશ્રી તાન્યા રાજપૂત  એજીએમ, સેક્ટર-1, આર.કે. પુરમની આગેવાની હેઠળ આર.કે.પુરમ શાખાની મુલાકાત લેશે. દિલ્હીમાં જ્યાં 11મી નવેમ્બર, 2022ના રોજ આ અભિયાનનું આયોજન કરવામાં આવશે અને સેક્ટર 2, નોઈડા જ્યાં આ ઝુંબેશ 12મી નવેમ્બર, 2022ના રોજ સ્ટેટ બેંક ઑફ ઈન્ડિયાના પરિસરમાં કેન્દ્ર સરકારના પેન્શનરો માટે આયોજિત કરવામાં આવશે. તમામ પેન્શનરો ડિજિટલ માધ્યમથી તેમના જીવન પ્રમાણપત્રો સબમિટ કરવા માટે કેન્દ્રની મુલાકાત લઈ શકે છે.
YP/GP/JD
(Visitor Counter : 101
પ્રધાનમંત્રીનું કાર્યાલય
પ્રધાનમંત્રી ભારતની પ્રથમ સેમી હાઈ સ્પીડ ટ્રેન ‘વંદે ભારત એક્સપ્રેસ’ને આવતીકાલે લીલી ઝંડી આપશે
નવી દિલ્હીથી વારાણસી વચ્ચેની યાત્ર ફક્ત 8 કલાકમાં પૂર્ણ થશે
ટ્રેન સોમવાર અને ગુરુવાર સિવાયનાં બધા દિવસો દોડશે
વંદ ભારત એક્સપ્રેસનાં ઓળખ – સ્પીડ, સ્કેલ અને સર્વિસ છે, તેમજ એ મેક-ઇન-ઇન્ડિયાની સફળતાની ગાથા છે
ભારતીય રેલવેનાં ‘મેક ઇન ઇન્ડિયા’ પ્રયાસોને પરિણામે ભારતની પ્રથમ સેમિ હાઈ સ્પીડ ટ્રેન ‘વંદે ભારત એક્સપ્રેસ’ તૈયાર થઈ ગઈ છે.
પ્રધાનમંત્રી નરેન્દ્ર મોદી આવતીકાલે સવારે નવી દિલ્હી રેલવે સ્ટેશન પરથી નવી દિલ્હી-કાનપુર-અલ્હાબાદ-વારાણસી રુટની ટ્રેનની પ્રથમ સફરને લીલી ઝંડી આપશે. તેઓ ટ્રેનની અંદર સુવિધાઓનું નિરીક્ષણ કરશે અને આ પ્રસંગે ઉપસ્થિત લોકોને સંબોધન કરશે.
કેન્દ્રીય રેલવે અને કોલસા મંત્રી શ્રી પિયૂષ ગોયલ આવતીકાલે ટ્રેનનાં ઉદઘાટન પર અધિકારીઓ અને મીડિયા પ્રતિનિધિઓની ટીમને ટ્રેનમાં લઈ જશે. આ ટ્રેન કાનપુર અને અલ્હાબાદ મુકામે ઊભી રહેશે, જ્યાં મહાનુભાવો અને લોકો તેમનું સ્વાગત કરશે.
વંદે ભારતી એક્સપ્રેસ મહત્તમ 160 કિલોમીટર પ્રતિ કલાક ની ઝડપે દોડી શકે છે અને શતાબ્દી ટ્રેનની જેમ ટ્રાવેલ ક્લાસીસ ધરાવે છે, પણ વધારે સારી સુવિધાઓ સાથે. તેનો ઉદ્દેશ મુસાફરોને પ્રવાસનો સંપૂર્ણ નવો અનુભવ પ્રદાન કરાવવાનો છે.
ટ્રેન નવી દિલ્હી અને વારાણસી વચ્ચેનું અંતર ફક્ત 8 કલાકમાં પૂર્ણ કરશે તથા સોમવાર અને ગુરુવાર સિવાયનાં તમામ દિવસોમાં દોડશે.
આ ટ્રેનનાં તમામ કોચ ઑટોમોટિક ડોર, જીપીએસ આધારિત ઓડિયો-વિઝ્યુઅલ પેસેન્જર ઇન્ફોર્મ્શન સિસ્ટમ, મનોરંજનનાં ઉદ્દેશ માટે ઓન-બોર્ડ હોટસ્પોટ વાઇફાઇ તથા અતિ સુવિધાજનક સીટ સાથે સજ્જ છે. તમામ શૌચાલયો બાયો-વેક્યુમ ટાઇપ છે. લાઇટિંગ ડ્યુઅલ મોડ ધરાવે છે, જેમ કે સાધારણ પ્રકાશ માટે જનરલ ડિફ્યુઝ અને દરેક સીટ માટે પર્સનલ. દરેક કોચ ગરમાગરમ ભોજન, ગરમ અને ઠંડા પીણા પીરસવાની સુવિધા સાથે પેન્ટ્રી ધરાવે છે. વળી ઇન્સ્યુલેશન ગરમી જાળવશે અને પેસેન્જરની વધારે સુવિધા માટે અવાજનું સ્તર અત્યંત ઓછું રહેશે.
વંદે ભારત એક્સપ્રેસ 16 એર-કન્ડિશન કોચ ધરાવે છે, જેમાંથી 2 એક્ઝિક્યુટિવ ક્લાસ કોચ છે. કુલ સીટિંગ ક્ષમતા 1,128 મુસાફરોની છે. આ શતાબ્દીનાં કોચોની સંખ્યા કરતા વધારે છે, જેના માટે કોચ નીચે અને ડ્રાઇવિંગ કોચમાં સીટ નીચે પણ તમામ ઇલેક્ટ્રિક ઇક્વિપમેન્ટનું શિફ્ટિંગ જવાબદાર છે.
પર્યાવરણનાં લાભ માટે વંદે ભારત એક્સપ્રેસનાં કોચોમાં રિજનરેટિવ બ્રેકિંગ સિસ્ટમ છે, જે 30 ટકા સુધી ઇલેક્ટ્રિકલ ઊર્જાની બચત કરી શકે છે.
ઝડપ, સલામતી અને સેવા આ ટ્રેનનાં હોલમાર્ક છે. ચેન્નાઈમાં રેલવે ઉત્પાદન એકમમાં ઇન્ટિગ્રલ કોચ ફેક્ટરી એ ફક્ત 18 મહિનામાં સિસ્ટમ ઇન્ટિગ્રેશન માટે સંપૂર્ણપણે ઇન-હાઉસ ડિઝાઇન અને ઉત્પાદન, કમ્પ્યુટર મોડેલિંગ અને મોટી સંખ્યામાં સપ્લાયર્સ સાથે કામ કરવા પાછળ મુખ્ય ભૂમિકા ભજવી છે.
પ્રધાનમંત્રીનાં “મેક ઇન ઇન્ડિયા” વિઝનને અનુરૂપ ટ્રેનની મુખ્ય સિસ્ટમની ડિઝાઇન તથા તેનું નિર્માણ ભારતમાં જ કરવામાં આવ્યું છે. પર્ફોર્મન્સ, સલામતી અને પેસેન્જરની સુવિધાની દ્રષ્ટિએ આંતરરાષ્ટ્રીય સ્તરનાં ધારાધોરણો અને છતાં આંતરરાષ્ટ્રીય કિંમતો કરતાં અડધાં ખર્ચે નિર્માણ થયેલી આ ટ્રેનની અસર આંતરરાષ્ટ્રીય સ્તરે રેલવેનાં વ્યવસાયમાં પરિવર્તનનો પવન ફૂંકવાની સંભવિતતા ધરાવે છે.
RP
(Visitor Counter : 357
પ્રધાનમંત્રીનું કાર્યાલય
પ્રધાનમંત્રી અને માલદીવ્સના રાષ્ટ્રપતિ વચ્ચે ટેલીફોન પર ચર્ચા થઇ
પ્રધાનમંત્રી શ્રી નરેન્દ્ર મોદી અને માલદીવ્સના રાષ્ટ્રપતિ શ્રી ઇબ્રાહીમ મોહમ્મદ સોહીલ વચ્ચે આજે ટેલીફોન પર વાર્તાલાપ થયો હતો.
બંને નેતાએ પોતાના દેશમાં કોવિડ-19ના ચેપ અને તેની વર્તમાન સ્થિતિ અંગે એકબીજાને માહિતગાર કર્યા હતા.
સાર્ક દેશો વચ્ચે સંમતિ સાધવામાં આવેલી સંકલન પદ્ધતિઓનું સક્રીયતાપૂર્વક અમલીકરણ થઇ રહ્યું છે તે અંગે બંનેએ સંતોષની લાગણી વ્યક્ત કરી હતી.
અગાઉ માલદીવ્સમાં ભારતીય તબીબોની ટીમ તૈનાત કરવામાં આવી હતી અને ભારતે કેટલીક આવશ્યક દવાઓનો જથ્થો પણ ભેટમાં આપ્યો હતો તેના કારણે માલદીવ્સ ટાપુ પર કોરોનાના ચેપનો ફેલાવો નિયંત્રણમાં રાખવામાં મદદ મળી છે તે સાંભળીને પ્રધાનમંત્રીએ ખુશી વ્યક્ત કરી હતી.
માલદીવ્સ જેવું પર્યટન પર નિર્ભર અર્થતંત્ર આ મહામારીના કારણે જે વિશેષ પડકારોનો સામનો કરી રહ્યું છે તેની કદર કરતા પ્રધાનમંત્રીએ માલદીવ્સના રાષ્ટ્રપતિને ખાતરી આપી હતી કે, કોવિડ-19ના કારણે આરોગ્ય અને અર્થતંત્ર પર થતી અસરો ઓછી કરવામાં ભારત તરફથી તેમને સતત યોગદાન આપવામાં આવશે.
બંને નેતાઓ એ વાત પર સંમત થયા હતા કે, વર્તમાન આરોગ્ય કટોકટીના કારણે ઉભા થતા પ્રશ્નો બાબતે અને દ્વીપક્ષીય સહકાર માટે તેમના અધિકારીઓ સતત સંપર્કમાં રહેશે.
GP/DS
(
સંરક્ષણ મંત્રાલય
પોર્ટ બ્લેર ખાતે કોવિડ-19 સામેની લડતમાં ભારતીય નૌસેનાની મદદ
કોવિડ-19ના સંકટ સમયે જે લોકોને જરૂર હોય, ત્યાં પહોંચવા માટે નવલ એર સ્ટેશન  ઉત્ક્રોશ અને મટિરિયલ ઓર્ગેનાઈઝેશનએ પોર્ટ બ્લેરમાં ખાદ્યસામગ્રીનું વિતરણ હાથ ધર્યું હતું.
એનએએસ ઉત્ક્રોશે એર સ્ટેશનમાં માળખાકીય સુવિધાઓ વિકસાવવા માટે કામ કરી રહેલા 155 શ્રમિકો માટે ખાદ્ય સામગ્રીના વિતરણની શિબિર યોજી હતી. શ્રમિકો હાલમાં એર સ્ટેશનની નજીકમાં રહે છે.
એમઓ ની ટુકડીએ વનવાસી કલ્યાણ આશ્રમની મુલાકાત લીધી હતી અને રાંધેલું ભોજન તેમજ બાળકો અને કર્મચારીઓ માટે કરિયાણાંની સૂકી સામગ્રીનું વિતરણ કર્યું હતું. વનવાસી કલ્યાણ આશ્રમ એક સ્વૈચ્છિક સંસ્થા છે, જે આદિવાસી બાળકોને ખોરાક અને આશરો પૂરાં પાડે છે. આ સંસ્થાનું એક એકમ પોર્ટ બ્લેરમાં કાર્યરત છે, જે આશરે 38 બાળકોને રહેઠાણ પૂરું પાડી રહ્યું છે. તબીબી સારવાર માટે પોર્ટ બ્લેરની મુલાકાત લેતા ગરીબ આદિવાસી પરિવારોને સંસ્થા રહેવાની સવલત પણ આપે છે. એમઓ ની ટુકડીએ બાળકો તેમજ કર્મચારીઓને કોવિડ-19 વિશે જાણકારી આપીને લૉકડાઉન દરમિયાન મહામારીનો ફેલાવો અટકાવવા માટે રાખવા જેવી સાવધાનીઓ વિશે માહિતગાર કર્યા હતા.
GP/RP